EVANKELISTA HERMES FALCAO
TUOMME EVANKELIUMIN KANSOILLE
TODISTA JUMALAN IHMEITÄ
KOE JUMALAN IHMEITÄ
BRASILIA, SUOMI, RANSKA, NORJA, ENGLANTI, USA
HERÄTYKSEN LÄPIMURTO Jumalan äänen kuuleminen
Tervetuloa ohjelman pariin! Olen Hermes Falcao Junior.
Tänään on tarjolla erityisohjelmaa.
Toivon, että pysyt kanavalla koko ohjelman ajan, -
sillä puhumme tärkeästä aiheesta, ja ohjelma siunaa sinua varmasti.
Aihe on Jumalan äänen kuuleminen.
Kohta haastattelen minulle ja järjestöllemme tärkeää ihmistä.
Herra on käyttänyt tätä upeaa ihmistä kansojen parissa -
ja myös esirukoilijana ja profeettana järjestömme taustatyössä.
Haastattelussa puhumme siis Jumalan äänen kuulemisesta, -
mutta sitä ennen haluan kertoa sinulle innostavia uutisia.
Monet teistä seuraavat järjestöämme, rukoilevat puolestamme -
ja ovat innostuneita Herran työstä.
Siksi luen teille mahtavia todistuksia, joita olemme saaneet.
Rakastan todistuksia, koska niiden kautta -
voimme tuoda kunniaa Jumalalle ja korottaa Jeesuksen nimeä.
On myös aina hyvä rohkaista ihmisiä -
evankeliumin asian ja heidän uskonvaelluksensa suhteen.
Haluan lukea teille jokin aika sitten saamani kirjeen.
Olimme kesällä Brasiliassa Amazonin alueella ja Sao Paulossa, -
ja Jumalan voima oli väkevästi läsnä.
Todella monet pelastuivat. Sadat ihmiset tulivat alttarille -
antaakseen elämänsä Jeesukselle joko ensi kertaa tai uudestaan.
Olin ihmeissäni siitä, mitä Herra teki Brasiliassa viime kesänä.
Haluan lukea tämän todistuksen, koska se on todella ihmeellinen.
Tämä nainen parani Amazonin alueella isossa seurakunnassa.
Herran voima oli vahvasti läsnä. Palvelin siellä kahdessa kokouksessa.
Kokousten välissä ei ollut kovin paljon aikaa, -
joten en ehtinyt laskea käsiäni kaikkien ihmisten ylle.
Niinpä rukoilimme vain yleisesti, että Herra koskettaisi ihmisiä -
Pyhä Hengen kautta, kun he istuivat tai seisoivat paikoillaan.
Tämä nainen oli todella sairas ja tarvitsi Pyhän Hengen kosketusta.
Hän oli epätoivoinen -
ja sai kokea ihmeen, jonka lääkäri myöhemmin todensi.
Hän rohkaisi minua kertomaan todistuksensa kenelle haluan.
Uskon, että se siunaa sinua. Naisen nimi on Deborah.
Luetaan siis Deborahin kirje.
"Armoa ja rauhaa! Olen Manauksesta.
Haluan ensinnäkin kiittää Herraa Hänen voimastaan ja siitä, -
että Hän jätti meille Pyhän Hengen, Lohduttajani ja Ystäväni.
Vasemmasta munuaisestani löytyi 21.6.2016 munuaiskivi.
Se oli 0,9-senttinen ja aiheutti minulle lähes kestämätöntä kipua.
En voinut oikein juoda mitään sen poistamiseksi, sillä olin raskaana.
Minua neuvottiin vain juomaan vettä, jotta munuaisteni tila ei heikkenisi.
10.7.2016 Jumala käytti sinua ihmeellisellä tavalla.
Se oli yliluonnollinen kokous, ja kun nousin paikaltani, -
tuntui kuin vasemman munuaiseni päälle olisi pantu kuumia hiiliä.
Jos suljen silmäni, voin yhä tuntea sen tunteen.
Tarvitsin ja halusin paranemista ja sain sen.
Munuaiseni tutkittiin uudestaan ultraäänellä 8.9.2016, -
ja lääkäri oli aivan ihmeissään.
Hän etsi kiveä, ja minua itketti, sillä se ei enää ollut siellä. Halleluja!
Lääkäri ihmetteli, miksei nähnyt isoa kiveä ja kysyi, mitä olin tehnyt.
Vastasin, että Jeesus oli parantanut minut.
Uskomme tarvitsee aktivointia.
Meidän pitää janota paranemista ja olla ihmeiden todistajia.
Munuaiskivi ja kipu ovat poissa, -
ja jäljellä ovat vain Jumalan rakkaus ja jatkuvasti kasvava pikku Isaac."
Tämä oli hänen kirjeensä. Hän lähetti myös tutkimustulokset -
ennen ja jälkeen paranemisen.
Tämän todistuksen tarkoitus on vain rohkaista ja siunata teitä.
Jotkut teistä saattavat kamppailla sairauksien kanssa, -
tai teillä voi olla ongelmia, pelkoja tai epäilyksiä paranemisen suhteen.
Olen tavannut monia uskovia, joiden on vaikea uskoa, -
että ihmeitä tapahtuu tänään, vaikka ne ovat Raamatussa.
Lääkärin vahvistamat ihmeet osoittavat, että ihmeitä tapahtuu.
Olemme nähneet niitä paljon. Tämä oli niistä vain yksi.
Tämän ohjelman lopuksi rukoilemme puolestanne, -
että Jumala koskettaisi teitä, ja uskomme, että Hän tekee sen.
Mutta nyt on haastattelun aika.
Toivon, että olet valmis, kun puhumme Jumalan äänen kuulemisesta.
Haluat varmasti oppia tuntemaan Isäsi äänen.
Siitä puhumme seuraavaksi, oletko valmis?
Tulkaa mukaani. Sanokaa: -
Minä kuulen. ―Minä kuulen.
Tulkaa kanssani tänne.
Halleluja! ―Halleluja!
Kunnia Jumalalle! Minä kuulen. ―Kunnia Jumalalle! Minä kuulen.
Olen parantunut. ―Olen parantunut.
Jeesus paransi minut. ―Jeesus paransi minut.
Jumala on hyvä. ―Jumala on hyvä.
Jumala on ihmeellinen. ―Jumala on ihmeellinen.
Katsokaa minua!
Kuka teidät paransi? ―Jeesus.
Kuuletteko nyt normaalisti? ―Kuulen.
Kuinka kauan hän kärsi tästä vaivasta? ―Jonkin aikaa.
Se diagnosoitiin kaksi vuotta sitten.
Mutta kuulo-ongelmia oli jo aiemmin? ―Hänen kuulonsa oli heikentynyt.
Jeesus on ihmeellinen! Antakaa kunnia Jumalalle!
Oletteko iloinen? ―Todella iloinen.
Jeesus on ihmeellinen. Hänellä oli korvassa kysta, joka esti kuulemisen.
Mutta Jeesus on ihmeellinen! Hän on sama eilen, tänään ja ikuisesti.
Kysta lienee poissa. Korva on auki.
Kohottakaa kätenne ja sulkekaa silmänne.
Lähde mukaan Brasiliaan Revival Explosion Ministriesin -
ja Destiny Encountersin matkalle.
Saat kokea erityisiä ihmeitä, merkkejä, ilmestyksiä ja pelastumisia.
Saat itse kokea Jumalan voiman Brasilian pääkaupungissa.
Anna Herran käyttää sinua loistamaan Hänen valoaan -
Brasiliassa ja tavoittamaan ihmisiä Jumalan rakkaudella.
Teemme työtä köyhien ja lasten parissa, pidämme konferensseja, -
julistamme evankeliumia ja paljon muuta. Ilmoittaudu nettisivuillamme.
Tässä ohjelman osassa puhutaan Jumalan äänen kuulemisesta.
Vieressäni on äitini Maria Falcao. Sano hei. ―Hei!
Jotkut teistä tuntevat hänet, mutta monet eivät tunne.
Hänellä on erittäin vahva profeetallinen voitelu.
Hän on myös väkevä esirukoilija. Tervetuloa ohjelmaan!
Mukava olla mukana. Rakastan suomalaisia.
Kuten huomaatte, hän puhuu portugaliksi ja minä tulkkaan, -
mutta hän ymmärtää englantia.
Mukavaa siis, että tulit ohjelmaan, äiti.
Monilla on kysymyksiä Jumalan äänen kuulemisesta.
Jokainen todellinen kristitty haluaa kuulla Jumalan ääntä.
Mitkä ovat yleisimmät kysymykset, joita sinulta kysytään tästä aiheesta?
Useimmiten ihmiset haluavat tietää, mikä heidän palvelutyönsä -
tai kutsumuksensa tulee olemaan.
Ovatko he lähetystyöntekijöitä tai asuvatko he vieraassa maassa.
Tämä on yleisin kysymys, jota kuulen.
Uskotko, että ihmisillä on vaikeuksia kuulla Jumalan ääntä?
Monilla on ongelmia, koska meidän pitää oppia niin monia eri asioita.
Se hämmentää ihmisiä.
Mitä nämä asiat sitten ovat? Oletan, että kaikki katsojat -
haluavat kuulla Jumalan ääntä, jos he vain ovat uskovia.
Mitä yksityiskohtia tähän liittyy? Mitä vinkkejä voisit antaa?
Ihmisten pitää olla läheisiä Jumalan kanssa ja oppia rukoilemaan itse.
Joskus ihmiset kertovat, -
että häiriötekijät tai esteet estävät heitä rukoilemasta yksin.
He ovat ehkä tottuneet siihen, että joku muu rukoilee heidän puolestaan.
Olen esirukoilija ja rukoilen ihmisten puolesta.
Monet rukoilevat minun ja palvelutyömme puolesta, -
mutta tärkeintä on, että sinä itse opit puhumaan Jumalan kanssa, -
vietät aikaa Hänen kanssaan läheisesti kuin lapsi Isänsä kanssa.
Se on erittäin tärkeää. Onko sinulla ihmisille vinkkejä, -
jotka auttavat heitä avaamaan korvansa?
Jos haluat kuulla Jumalan ääntä, -
lue Hänen Sanaansa paljon, -
sillä jos paholainen sanoo sinulle jotain, -
tiedät Jumalan Sanan avulla, onko asia Jumalasta vai paholaisesta.
Kerran eräs nainen tuli kertomaan, -
että hänen oli työpaikallaan -
helppo jutella erään miehen kanssa, -
ja heillä oli hyvä yhteys.
Jumala tuntui sanovan, että mies oli hänen tuleva puolisonsa.
Mies oli kuitenkin naimisissa.
Sanoin hänelle, ettei ääni ollut Jumalan.
Nainen väitti Jumalan sanovan, -
että mies tulisi jättämään vaimonsa ja avioitumaan hänen kanssaan.
Sanoin: "Olen pahoillani, mutta kuuntelet vihollista."
Raamattu sanoo selvästi, että sellainen on aviorikos.
Nainen katsoi minua pelästyneenä.
Hän ei juuri lukenut Raamattua.
Monet käyvät seurakunnassa ja konferensseissa, -
mutta jos he eivät rukoile itse, -
heillä ei ole yhteyttä Jumalan Sanaan.
He juoksevat konferenssista toiseen -
ja haluavat vain laulaa, ylistää ja kokea Jumalan läsnäoloa.
He eivät halua puhua Jumalalle.
Usein heitä johtavat muut ihmiset, -
vaikka Jeesus on esirukoilijamme ja välimiehemme, -
ja Pyhä Henki puhuu meille.
Käy kokouksissa ja konferensseissa ja elä elämääsi Herran kanssa.
Raamatun lukeminen ja mitä muuta?
Jumala puhuu myös sydämen rauhan kautta.
Jos jossain asiassa ei ole rauhaa, -
Jumala puhuu sinulle sisäisen rauhan kautta.
Teen vain asioita, jotka antavat sydämeeni rauhan.
Jos en saa rauhaa jostain asiasta, Pyhä Henki ei puhu minulle siitä.
On myös tärkeä oppia olemaan oma itsensä Jumalan läsnäolossa.
Jotkut puhuvat niin paljon, -
etteivät kuule edes sitä, mitä muut ihmiset heille sanovat.
Jumalankin kanssa he vain puhuvat.
Opettele kuuntelemaan Herraa.
Lopeta kaiken muun tekeminen ja tunne, kuinka Hän puhuu sinulle.
Hän puhuu omantunnon kautta, rauhan kautta, Sanansa kautta, -
unien, näkyjen -
ja profetioiden kautta.
Pysähdytään hetkeksi tähän. Puhut unista, näyistä ja profetioista.
Uskotko, että jokainen uskova -
voi saada näkyjä, unia ja profetioita?
Uskon. Kaikki uskovat voivat saada näkyjä, unia ja profetioita.
Se lukee Joelin kirjassa.
Meidän on tunnustettava nämä asiat.
Siitä asti, kun tulin uskoon, Herra on puhunut minulle paljon unien kautta.
Jotkut unet ovat yksityiskohtaisia, elokuvan kaltaisia.
Ja kun ne toteutuvat, -
on kuin katsoisin elokuvan uudestaan.
Millaisia unia näet?
Joskus Herra näyttää maan, johon menen ja sen, mitä teen siellä.
Kaikki toteutuu sitten ihan kuin unessa. Se on todella ihmeellistä.
Jos rukoilet silmät kiinni, Jumala voi antaa sinulle näyn.
Joskus voit siirtyä toiselle tasolle ja nähdä näkyjä silmät auki.
Oletko nähnyt paljon tällaisia näkyjä?
Näetkö paljon näitä avoimia näkyjä? ―Kyllä, näen niitä todella paljon.
En koskaan unohda tätä näkyä. Olimme kokouksessa täällä USA:ssa.
Olin Hermeksen vieressä.
Oli ylistyksen aika, ja hänen piti kohta saarnata.
Hän ylisti Jumalaa, ja minä ylistin Jumalaa silmät auki.
Olen oppinut rukoilemaan ja ylistämään silmät auki kokouksissa.
Katsoin taakseni ja näin silmät auki -
demonisen hengen.
Se tuli juosten ja aikoi lyödä Hermestä selkään, -
mutta kun se teki sen, Hermeksen selässä oli kilpi.
Se ei voinut lyödä häntä ja meni pois.
Tämä tapahtui hengen maailmassa.
On hyvä, että Herra antaa näkyjä, -
vaikka demoneja onkin kurja nähdä.
On silti hyvä nähdä hengen maailmaan. Tavoittele sitä.
Uskot siis, että se on mahdollista? ―Kyllä.
Monet ovat kokeneet sen.
Sitten profetioista. On olemassa aitoja profetioita.
Monet vastustavat profetioita.
Toiset haluavat profeettojen johdattavan heitä kaikessa.
Älä toimi niin. Jotkut soittelevat profeetoille jatkuvasti -
eivätkä tee mitään ilman profeetan kehotusta.
Älä ole riippuvainen profeetasta!
Jos Jumala haluaa puhua profeetan kautta, -
Hän tuo profeetan luoksesi, ja hän puhuu sinulle.
Yhteenvetona sanoisin: -
Ole kuuliainen Jumalan äänen kuulemisessa.
Tee kuuliaisuudesta elämäntapa, ja tulet saamaan suuren siunauksen.
Voisimme puhua tästä pitkään, -
koska tämä on laaja aihe, -
mutta puhumme tästä myös palvelutyön koulussamme.
Voit lukea koulusta nettisivuiltamme ja ilmoittautua niiden kautta.
Koulussa puhutaan esirukouksesta, profetoinnista ynnä muusta.
Pyydän äitiäni rukoilemaan niiden puolesta, jotka janoavat Jumalaa -
ja haluavat tuntea Jumalan äänen.
Hän rukoilee, että saisitte kyvyn kuulla Jumalaa.
Ole valmis ottamaan vastaan, sillä Herra tulee koskettamaan sinua.
Rukoilemme myös sairaiden ja ihmeitä tarvitsevien puolesta.
Rukoillaan.
Herra Jeesus, pyydän, että siunaat kaikkia katsojia, -
jotka kuulivat äänesi kuulemisesta.
Auta heitä ymmärtämään nuo asiat.
Kosketa ihmisten korvia ja anna heidän tuntea ero.
Ole läheisessä yhteydessä heidän kanssaan, -
jotta he olisivat riippuvaisia äänestäsi.
Anna heille syvä yhteys kanssasi.
Johdata jokaista ihmistä, Herra.
Siunaa ihmisiä lahjoilla, näyillä unilla ja profetioilla.
Kosketa heidän korviaan nyt yliluonnollisella voitelullasi.
Anna heidän tuntea ero.
Anna heidän kirjoittaa meille kokemuksistaan kanssasi.
Pyydämme tätä ja siunaamme heitä Jeesuksen nimessä.
Ottakaa nyt vastaan usko.
Muuttukaa Jeesuksen nimessä.
Isä, rukoilemme jokaisen katsojan puolesta, joka on sairaana.
Olkoon heidän elämänsä täynnä ihmeitä.
Käskemme kaiken kivun ja sairauden lähtemään heistä Jeesuksen nimessä.
Tulkoot ihmeet ja paraneminen niiden ihmisten koteihin, -
jotka huutavat puoleesi epätoivoisina. He saavat ottaa vastaan paranemisen.
Käsken kaiken kivun ja sairauden lähteä heistä.
Sanon teille: ottakaa nyt vastaan yliluonnollinen terveys -
Jeesuksen ihmeellisessä nimessä. Olkaa parannetut Jeesuksen nimessä.
Rakastamme teitä. Kirjoittakaa meille rukouspyyntönne.
Haluamme rukoilla puolestanne. Rukoilemme tiiminä viikoittain.
Rukoilemme jatkuvasti.
Muistakaa myös matkamme Brasiliaan heinäkuussa 2017.
Tulkaa mukaan tälle upealle lähetysmatkalle.
Mukaamme tulee myös Charlie Shamp Destiny Encountersista.
Menemme yhdessä Brasiliaan mahtavalle lähetysmatkalle.
Olet tervetullut mukaan. Matka voi muuttaa elämäsi.
Voit ilmoittautua nettisivuillamme.
Kumppaninamme olet mukana evankeliumin levittämisessä.
Haluamme mennä eteenpäin käsi kädessä kanssasi.
Pidetään yhteyttä ja kiitos tästä mukavasta hetkestä. ―Kiitos.
Kiitos tuestanne ja rukouksistanne. Rakastamme teitä.
Nähdään taas ensi kerralla. Siunausta ja mahtavaa päivää!
Jumalan siunausta!
EVANKELISTA HERMES FALCAO
TUOMME EVANKELIUMIN KANSOILLE
TODISTA JUMALAN IHMEITÄ
KOE JUMALAN IHMEITÄ
BRASILIA, SUOMI, RANSKA, NORJA, ENGLANTI, USA
Suomennos: Anni Lähteenmäki